open-index/open-wikipedia-markdown huggingface dataset:
Glenn Danzig

**Glenn Danzig** (pôvodným menom **Glenn Allen Anzalone**; * 23. jún 1955, Lodi, New Jersey, USA) je americký hudobník a skladateľ známy vďaka pôsobeniu v skupinách The Misfits (1977-1983), Samhain (1983-1987) a Danzig (1987-dnes). Okrem hudobného pôsobenia vlastní spoločnosť Verotik vydávajúcu komiksy orientované pre dospelé publikum, pričom sa osobne podieľa na tvorbe mnohých publikácií. 

Za dlhé roky hudobného pôsobenia ovplyvnil mnoho významných hudobných skupín ako napr. Metallica (originál „Die, Die My Darling“ napísal Glenn Danzig pre The Misfits), Guns N’ Roses, AFI, The 69 Eyes, HIM, Type O Negative a Cradle of Filth (prevzali „Death Comes Ripping“ od The Misfits a „Halloween 2“ od Samhain).

## Externé odkazy
* 
* Biografia

Kategória:Heavymetaloví basgitaristi USA
Kategória:Heavymetaloví gitaristi USA
Kategória:Heavymetaloví klávesisti USA
Kategória:Heavymetaloví speváci USA
Kategória:Rockoví basgitaristi USA
Kategória:Rockoví gitaristi USA
Kategória:Rockoví klávesisti USA
Kategória:Rockoví speváci USA
Kategória:Skladatelia modernej hudby USA
Kategória:Danzig
Kategória:Osobnosti z New Jersey
Holterovo monitorovanie

**(Dlhodobé) Holterovo monitorovanie** je vytváranie EKG záznamu počas každodennej činnosti i počas spánku v priebehu 24 hodín. Prístoj zostrojil americký vedec Norman Holter.

Ide o jednoduché nebolestivé vyšetrenie, počas ktorého má pacient na hrudníku naložené monitorovacie elektródy. Tieto snímajú nepretržite počas 24 hodín signály zo srdca vyšetrovaného a uložia ich do pamäte prístroja, ktorý pacient nosí pri sebe v malom puzdre.

Vyšetrovaný zapisuje každú svoju činnosť a pocit do papierového záznamníka. Počas vyšetrenia sa nemôže sprchovať ani kúpať, aby sa nezvlhčila žiadna súčiastka prenosného prístroja – snímača, ani nemôže používať mobilný telefón. Pri novších typoch je však používanie mobilného telefónu dovolené, rovnako ako aj práca s počítačom. 
Po skončení vyšetrenia sa pacient dostaví v lekárom stanovenom čase na oddelenie, kde mu prístroj naložili a odovzdá prenosný snímač i papierový záznamník. EKG záznam lekár pomocou počítačového programu následne vyhodnotí.

Kategória:Kardiológia
Bylinkárstvo

náhľad|vpravo|Zber liečivých rastlín
***Bylinkárstvo*** (niekedy aj **Zelinkárstvo**)  je jednou z liečebných techník ľudového liečiteľstva (alternatívnej medicíny) založenej na liečebnom účinku rastlín. Znalec, zberateľ liečivých bylín a nazýva **bylinkár** alebo **zelinkár**.

## História
Dejiny bylinkárstva siahajú až do praveku, keďže sa vtedajší ľudia živili aj rastlinami, ktoré neskôr začali využívať aj na liečenie. V neskorších dobách sa tento druh medicíny značne rozvinul. Slovania využívali na liečenie z rastlín najmä cesnak a cibuľu. Liečenie sa často spájalo s náboženskými obradmi.
Najväčšie znalosti v oblasti bylinkárstva mali najmä pastieri.
Cirkev bylinkárov v dávnej minulosti považovala za čarodejov.

## Zdroje a referencie
* kolektív autorov: *Slovensko: Ottova obrazová encyklopédia*, 2006

## Pozri aj
* Liečivá rastlina
* Farmakognózia

Kategória:Fytoterapia
Kategória:Alternatívna medicína
Kategória:Doplnky stravy
Orloj

[thumb|[Pražský orloj]]

**Orloj** alebo zastarano **horológium** je staré označenie pre hodiny, najmä hodiny na vežiach a verejných budovách alebo v chrámoch, a z takýchto hodín dnes sa za orloj považujú najmä také, ktoré vďaka zvláštnemu mechanizmu ukazujú okrem času aj polohu niektorých nebeských telies na oblohe (teda ide o druh astronomických hodín) a kalendárne údaje. V tomto zmysle možno orloj považovať za predchodcu planetária.

Na prelome stredoveku a novoveku patrili orloje k vrcholným produktom vtedajšej astronómie, matematiky a mechaniky. Väčšinou ukazovali polohy Slnka a Mesiaca. Zobrazenie ďalších planét by pri mechanickej realizácii viedlo k heliocentrickej konštrukcii, čo by nebolo ideologicky žiaduce. Jediným heliocentrickým orlojom v Česku je Olomoucký orloj, zrekonštruovaný v 50. rokoch 20. storočia v duchu socialistického realizmu. Orloj možno nájsť v mnohých stredoeurópskych mestách.

Medzi najznámejšie orloje na svete patrí Pražský orloj.

## Pozri aj
* Olomoucký orloj

## Iné projekty

Kategória:Hodinové veže
Kategória:Astronomické prístroje
Kategória:Astronómia v stredoveku
Krátke väzy chrbtice

**Krátke väzy chrbtice** spájajú oblúky a výbežky susediacich stavcov.

## Žlté väzy - ligamenta flava

Žlté väzy spájajú oblúky stavcov. Ich nažltlé sfarbenie spôsobuje väčší podiel elastického väziva. Tvoria zo strany oblúkov stavcov ohraničenie chrbticového kanála a pružne sa napínajú pri ohyboch chrbtice.

## Medzipriečne väzy - ligamenta intertransversaria

Spájajú priečne výbežky stavcov. Najhrubšie sú v bedrovej časti chrbtice, kde vzájomne spájajú processus costarii bedrových stavcov.

## Medzitŕňové väzy - ligamenta interspinalia

Tieto väzy spájajú nad sebou ležiace tŕňové výbežky stavcov (lat. processus spinosi). Na rozdiel od žltých väzov sú z nepružného kolagénového väziva a obmedzujú stupeň ohybu chrbtice ventrálne - predklon. V oblasti krčnej a hrudnej chrbtice tieto väzy pokračujú i za tŕňové výbežky a vytvárajú celistvý väzivový pruh - *ligamentum supraspinale*. Jeho predĺženie na záhlavnú kosť sa nazýva *šijový väz - ligamentum nuchae*.

## Retinaculum caudale cutis

Väzivový prúžok, tiahnuci sa od kaudálneho konca kostrče k priliehajúcej koži, kde svojim ťahom vytvára plytkú jamku - lat. *foveola coccygea*.

## Pozri aj

*dlhé väzy chrbtice
*anatomické postavenie

Kategória:Anatómia
Beerenberg

**Beerenberg** (z hol. *Medvedia hora*) je masívny stratovulkán, ktorý sa nachádza na severovýchodnom okraji nórskeho ostrova Jan Mayen. Je to najsevernejšie položený aktívny vulkán.

Sopka je tvorená prevažne bazaltovými lávami s malými množstvami tefry. 2&nbsp;277&nbsp;m vysoká, ľadom pokrytá hora je zakončená kráterom s priemerom  a obkolesená desiatkami parazitických kráterov a menších dómov. Posledná erupcia sa odohrala 6. januára 1985, keď sopka vyvrhla z trhliny na severnom úbočí približne 6&nbsp;mil.&nbsp;m2 lávy a 7&nbsp;mil.&nbsp;m3 tefry a popola. Historické záznamy dokladajú ešte erupcie v rokoch 1973, 1970, 1851 a 1818.

## Iné projekty

## Externé odkazy
* www.volcano.si.edu  - Beerenberg na Global Volcanism Program 

Kategória:Sopky Nórska
Kategória:Sopky Atlantického oceánu
Kategória:Stratovulkány
Kategória:Aktívne sopky
Kategória:Dvojtisícovky
Svatý Jan pod Skalou

**Svatý Jan pod Skalou** je obec v Stredočeskom kraji, okres Beroun, ktorá spoločne s Karlštejnom a starodávnym Tetínom patria medzi najzaujímavejšie turistické lokality okresu. Obec, ležiaca v nadmorskej výške 233 metrov nad morom má asi 132 (v roku 2006) obyvateľov a rozlohu .

## História obce
Prvá písomná zmienka o obci pochádza z roku 1037.

### Pamätihodnosti obce
Kostol sv. Jána Krstiteľa je baroková stavba s bohatou vnútornou výzdobou. Uprostred kostola stojí náhrobok sv. Ivana, kde je umiestnená schránka so svätcovými ostatkami. Kostol je prepojený so starým skalným kostolom – jaskyňou sv. Ivana. V časti skalného kostola je zachovaná prirodzená travertínová jaskyňa, zdobená pôvodnou kvapľovou výzdobou. Hneď vedľa kostola, pod oknom Ivanovej jaskyne, vyviera silný prameň liečivej vody, Prameň svätého Ivana.

V kostole sa nachádzajú jaskynné priestory, v ktorých podľa legendy žil a bol pochovaný v 9. storočí pustovník Ivan, syn polabského kniežaťa Gostimysla (skúmaním pozostatkov kostry potvrdilo, že kostra je tisíc rokov stará, že to bol muž, ktorý žil dlho vo vlhkom prostredí a živil sa vegetariánskou stravou). Miestnymi ľuďmi bol od začiatku považovaný za Svätého Ivana a prvého českého svätca (aj keď neoficiálne) ešte pred sv. Ludmilou a sv. Václavom.

Najkrajšia v Svatom Janovi je impozantná vápencová Svätojánska skalná stena, ktorá sa vypína do výšky  nad okolitý terén a dominuje tak celému okoliu.

V obci je cintorín s kaplnkou postavenou v neogotickom slohu. V krypte kaplnky sa nachádza rodinná hrobka Bergerovcov. Kaplnku s rodinnou hrobkou nechal postaviť v rokoch 1847 – 1849 JUDr. Maxmilián Berger, predseda spolku pre postavenie Národného divadla v Prahe.

Svatým Janom preteká potok *Loděnica*, miestne nazývaný Kačák, ktorý na svojom toku k ústiu do Berounky preráža pod kopcom *Třesina* pri neďalekej obci Hostim vrstvy devónskych vápencov a vytvára pôsobivú skalnú stenu.

## Referencie


## Pozri aj
* Zoznam obcí v Česku

## Iné projekty

## Externé odkazy
* Stránky obce
* Obce.cz 
* Fotogaléria Zo Svatého Jana pod Skalou a okolia

Kategória:Obce okresu Beroun
Kategória:Katolícke pútnické miesta
Kategória:Pútnické miesta v Česku
Záviš Bochníček

**Záviš Bochníček** (* 20. apríl 1920, Praha – † 23. február 2002, Bratislava) bol český astronóm dlhý čas pôsobiaci na Slovensku. Pôsobil na Univerzite Komenského v Bratislave, v rokoch 1956-1958 bol riaditeľom Astronomického ústavu SAV. Zaoberal sa najmä fotografickým sledovaním družíc a výpočtom ich dráh, objavil dve novy, z toho jednu ako 16-ročný. Známy bol hlavne ako popularizátor astronómie a kozmonautiky. Je po ňom pomenovaná planétka (15053)&nbsp;Bochníček.

## Externé odkazy

* 

Kategória:Narodenia v 1920
Kategória:Úmrtia v 2002
Kategória:Českí astronómovia
Prepis z japonského písma do latinky

Latinka resp. (akýkoľvek) prepis z (ktoréhokoľvek) japonského písma do latinky sa po japonsky nazýva **rómadži** (jap. ローマ字). Známe prepisy do latinky sú svojim spôsobom ďalším japonským "písmom", teda ďalší ekvivalent hiragany, katakany alebo kandži. 

Existuje viac spôsobov prepisu japončiny do latinky (pozri nižšie). 

Všetci Japonci, ktorí navštevovali školu po druhej svetovej vojne, sa učili "rómadži" - najprv sa vyučuje systém kunrei, potom Hepburnov systém. 

Konverzia cez rómadži je aj najpopulárnejší spôsob písania japončiny na počítači. Prepis funguje veľmi jednoducho, keď človek klikne na „a“, na obrazovke sa zobrazí あ　alebo ア podľa toho, či je práve zapnutý prepis do hiragany alebo katakany. Pre linux existuje konvertor SKIM, ktorý podporuje viaceré jazyky a vo Windows XP sa dá písať v japončine cez IME, ktorý sa dá aktivovať cez jazykové menu. 

Čítanie rómadži nie je úplne jednoduché kvôli niekoľkým pravidlám. Napríklad v slove učiteľ „せんせい“　„sensei“ a vo veľa iných, kde po „e“ nasleduje „i“, sa táto kombinácia „ei“ číta „é“. Takže slovo sensei sa v skutočnosti vyslovuje „sensé“. Iná výnimka je kombinácia „ou“ napríklad slovo „さとう“ „satou“ znamenajúce cukor sa vyslovuje sató. Takže kombinácia „ou“ sa číta „ó“. Zdvojenie spoluhások: ako napríklad v slove znamenajúcom škola „がっこう“ „gakkou“ sa kombinácia dvoch spoluhlások číta viacmenej ako pauza (malé „tsu“ „っ“ slovensky „cu“ pred spoluhláskou ju zdvojuje), čiže „gakkou“ sa číta približne takto „ga“ pauza „kó“ možno niečo ako slovo mäkký, keď sa pokúsime prečítať obidve k. Aj k týmto pravidlám existujú výnimky. Napríklad slovo ľad sa píše „koori“ „こおり“.

## Jednotlivé systémy
### Slovenský systém podľa Pravidiel slovenského pravopisu
Pozri Pravidlá slovenského pravopisu http://www.juls.savba.sk/ediela/psp2000/psp.pdf Kap. VII 3.2 (v online verzii je tabuľka prepisu umiestnená **na konci súboru**, v tlačenej verzii je uvedená priamo v kapitole VII 3.2;  "japonský prepis" v tabuľke je systém Nippon a "anglický prepis" je Hepburnov systém).

### Japonské systémy
Najznámejšie sú:
* systémy podľa ISO 3602:
** systém Nippon (Nihon šiki)
** systém kunrei (kunrei šiki) - oficiálny systém predpísaný a vyučovaný v Japonsku
* wápuro - na zadávanie do počítačov
* JSL - na učenie sa japončiny

### Anglický (Hepburnov systém)

## Porovnávacia tabuľka Hepburnovho systému, systému Nippon a systému kunrei
Okrem dole uvedených údajov sú rozdiely aj v značení dĺžky - v Hepburnovom systéme sa píše ležatá čiarka (v modifikovanom Hepburnovom systéme sa píše vokáň), v systéme Nippon takisto ležatá čiarka, ale v systéme kunrei vokáň.

Kategória:Japončina
Kategória:Písmo
Kategória:Prepisy z cudzích písiem
Staré Město (Praha)

thumb|Staré mesto pri Vltave

**Staré Město** (po slovensky **Staré Mesto**; pôvodný názov *Staré Město pražské*) je historické mesto, mestská štvrť a katastrálne územie Prahy.

## Umiestnenie
Nachádza sa na pravom brehu Vltavy, má rozlohu , 10 531 obyvateľov (údaj z roku 2001) a patrí k mestskej časti Praha 1. Staré Město svojím územím celkom obklopuje miniatúrnu štvrť Josefov. Súčasťou Starého Města je i Strelecký ostrov. Do roku 1784 bolo Staré Město samostatným mestom, ktoré bolo od 12. februára 1784 súčasťou Kráľovského hlavného mesta Prahy.

## Dejiny mesta
Staré Město je najstaršou časťou Prahy. V 14. storočí rozšíril český kráľ Karol IV. Prahu založením Nového Města pražského, ktoré je oddelené od Starého Města ulicami Národní a Na Příkopě. 

## Pamiatky
K najväčším pamätihodnostiam Starého Města patrí Staromestské námestie, na ktorom sa nachádza Staromestská radnica so známym Pražským orlojom, súsoším Jána Husa a Týnsky chrám, ale aj Josefov a napr. jeho Starý židovský cintorín, či Klementinum, Rudolfinum a Kláštor sv. Anežky Českej. Staré Město spája s Malou Stranou Karlov most.

## Iné projekty

Kategória:Staré Mesto (Praha)
Stare Mesto (Praha)
Wilhelmplatået

**Wilhelmplatået** je štítový vulkán, tvorený prevažne 3,5&nbsp;km širokou kalderou, nachádzajúci sa v severozápadnej časti Bouvetovho ostrova, ležiacom osamotene v južnej časti Atlantiku. Najbližšia pevnina je vzdialená 1&nbsp;600&nbsp;km južne (Zem kráľovnej Maud v Antarktíde). Sopka, tak ako aj celý ostrov, je trvalo pokrytá ľadom.

[thumb|left|250px|Mapa [Bouvetov ostrov|Bouvetovho ostrova s umiestnením vulkánu Wilhelmplatået.]]
## Geológia
Vulkanická aktivita je zapríčinená stretom troch platní: africkej, juhoamerickej a antarktickej. Sopka (a v podstate aj celý ostrov) je tvorený bazaltami a ryolitmi. Posledné štádium sopečnej aktivity vyprodukovalo sériu ryolitových lávových dómov, tvoriacich polostrov Valdivia a najmladšie produkty sú lávové prúdy z mysu Meteor na východnom okraji ostrova, s vekom približne 2&nbsp;000&nbsp;rokov.

## Externé odkazy
* www.volcano.si.edu - Wilhelmplatået na Global Volcanism Program 

Kategória:Sopky Atlantického oceánu
Kategória:Sopky Nórska
Kategória:Štítové vulkány
Olomoucký orloj

náhľad|detail výzdoby olomouckého orloje
náhľad|Rekonštrukcia podoby olomouckého orloja pred zničením v 2. svetovej vojne. (Plátno cez dnešnú podobu orloja umiestnené jeden deň.)
**Olomoucký orloj** je orloj, ktorý je súčasťou severnej steny radnice v Olomouci. Nachádza sa tu od 15. storočia. Súčasná podoba orloja pochádza od Karla Svolinského v duchu socialistického realizmu. Ide o jeden z mála heliocentrických orlojov na svete.

## Iné projekty

Kategória:Stavby v Olomouci
Kategória:Astronomické prístroje
Kategória:Hodinové veže
Station to Station (album)

***Station to Station*** je album Davida Bowieho z roku 1976. Bowie na albume vykreoval ďalšiu svoju persónu – Thin White Duke. Počas nahrávania albumu bol Bowie na vrchole svojej závislosti na kokaíne. Traduje sa, že Bowie bol v tom čase na tom tak zle, že väčšiu časť nahrávania si vôbec nepamätá. Napriek tomu *Station to Station* predstavuje nový smer v Bowieho tvorbe, s použitím syntetizátorov a elektronických rytmov sa prihláňala k hudbe nemeckých skupín ako napr. Kraftwerk. Toto umelecké smerovanie kulminovalo v takzvanej „berlínskej trilógii“, trojici albumov nahratými s hudobníkom Brianom Enom. 

Na obale albumu sa nachádza fotografia z filmu *Muž, ktorý padol na zem*, v ktorom Bowie stvárnil hlavnú úlohu. 

Album predstavoval komerčný úspech, v britskom albumovom rebríčku sa dostal až na piate miesto a v Amerike až na tretie miesto. 

## Zoznam skladieb
Autorom skladieb je David Bowie, s výnimkou označených skladieb. 

# „Station to Station“ – 10:14
# „Golden Years“ – 4:00
# „Word on a Wing“ – 6:03
# „TVC 15“ – 5:33
# „Stay“ – 6:15
# „Wild Is the Wind“ (Ned Washington, Dimitri Tiompkin) – 6:02

## Reedície
Album bol vydaný v dvoch reedíciách na CD, prvýkrát v roku 1991 americkým vydavateľstvom Rykodisc a obsahol dve ďalšie bonusové skladby. Druhýkrát vydala album spoločnosť EMI v roku 1999. Táto edícia bola digitálne remastrovaná a neobsahovala žiadne bonusové skladby. Namiesto čienobielej fotografie bola na obale použitá fotografia farebná. 

### Reedícia Rykodisc (1991)
# „Word on a Wing“ (Live)
# „Stay“ (Live)

## Zaujímavosti
* Nemecká skupina Kraftwerk spomína album vo svojej piesni „Trans-Europe Express“ z roku 1977: *„From Station to Station / Back to Düsseldorf City / Meet Iggy Pop and David Bowie“*.
* Odkaz na album sa nachádza aj v titulnej skladbe na albume *[[Californication (album)|Californication]]* americkej skupiny Red Hot Chili Peppers.

## Hudobný personál
* **[[Hudobný producent|Producenti]]**:
** David Bowie
** Harry Maslin

* **[[Hudobník|Hudobníci]]**:
** David Bowie – vokály, gitara a saxofón
** Carlos Alomar – gitara
** Roy Bittan – piáno
** Dennis Davis – bicie a perkusie
** George Murray – basová gitara
** Warren Peace – vokály
** Earl Slick – gitara

Kategória:Albumy Davida Bowieho
Kategória:Hudobné albumy z 1976
Kategória:Rockové hudobné albumy
Otvorenie (šach)

**Otvorenie** je úvodná časť šachovej partie. V ňom sa uvádzajú do hry pešiaci a figúry a zvyčajne sa určí, ako sa bude hra vyvíjať (ostrá hra, pozičné manévrovanie, a. i.). Podľa súčasného stavu teórie môže otvorenie trvať 10 – 15 ťahov, niekedy aj viac. Z otvorenia prechádza šachová partia do strednej hry, výnimočne priamo do koncovky.

Keďže biely má v šachu výhodu prvého ťahu, obvykle sa snaží z otvorenia získať iniciatívu.

Čierny je naopak nútený odrážať súperove hrozby a usilovať sa o vyrovnanie hry a získanie protihry. Obvykle používa tieto metódy:
* Zjednodušovanie pozície pomocou výmen figúr a pešiakov 
* Protiútokom. Najčastejším spôsobom protiútoku býva útok na bielych centrálnych pešiakov.
Podľa spôsobu rozohratia partie delíme šachové otvorenia na tri veľké skupiny:

## Otvorené hry

Otvorené hry vznikajú, ak biely v prvom ťahu potiahne pešiakom z **e2** na **e4** a čierny odpovie ťahom pešiaka z **e7** na **e5**.
Až do konca 19. storočia mali otvorené hry v šachu dominantné postavenie. V súčasnosti si drží popularitu predovšetkým Španielska hra, v posledných dvadsiatich rokoch vzrástla popularita Škótskej hry a u hráčov nižšej úrovne je populárna aj Talianska hra.

## Polootvorené hry
Polootvorené hry vznikajú, ak biely potiahne pešiakom z e2 na e4 a čierny odpovie iným ťahom, než pešiakom z e7 na e5.
Do konca Druhej svetovej vojny bola najpopulárnejšou polootvorenou hrou Francúzska obrana. Po vojne nastal veľký rozmach polootvorených hier. Sicílska obrana sa postupne stala najpopulárnejším šachovým otvorením vôbec, veľkú obľubu si získali aj Caro-Kannova obrana a Pircova obrana.

## Zatvorené hry
Zatvorené hry vznikajú, ak biely v prvom ťahu zahrá inak, ako pešiakom z e2 na e4.
Dodnes je najpopulárnejšou zatvorenou hrou Dámsky gambit. V 20. rokoch 20. storočia nastal pod vplyvom predstaviteľov šachového hypermodernizmu veľký rozmach zatvorených hier. Vznikli úplne nové otvorenia, ktoré dostali súhrnný názov *indické obrany*.

## Iné projekty


Kategória:Šach
Station to Station

**Station to Station** môže byť:
* album Dawida Bowieho z roku 1976, pozri Station to Station (album)
* pieseň z albumu Dawida Bowieho Station to Station, pozri Station to Station (pieseň)
Peter Kristian

**Peter Kristian** (* 5. január 1980, Spišská Nová Ves) je slovenský hokejista.

Pôsobil v HK Spišská Nová Ves, HC Košice, HK ŠKP Poprad. Prešiel všetkými mládežníckymi reprezentáciami. Momentálne pôsobí vo svojom materskom klube HK Spišská Nová Ves. Hrá na pozícii útočníka s číslom dresu 22.

## Externé odkazy
* 

Kategória:Narodenia v 1980
Kategória:Slovenskí hokejisti
"Heroes" (album)

***„Heroes“*** (úvodzovky sú súčasťou názvu) je album Davida Bowieho, vydaný v roku 1977. Album je druhým dielom „berlínskej trilógie“ (ostatné dva diely sú *[[Low]]* a *[[Lodger (album)|Lodger]]*) a v mnohom je podobný svojmu predchodcovi. I keď zvuk *„Heroes“* je robustnejší a drsnejší.

Prívlastok „berlínský“ je práve pre tento album najpríznačnejší, keďže bol celý nahratý aj zmixovaný v Berlíne v štúdiách Hansa By The Wall. Nálada albumu zachytáva ducha doby Studenej vojny predstavovanej rozdeleným mestom. 

Titulná skladba je považovaná za jednu z Bowieho najlepších a najznámejších skladieb vôbec. Ide o klasický príbeh dvoch milencov, ktorí sa stretávajú večer čo večer pri Berlínskom múre. Po rokoch Bowie priznal, že milenci, ktorí videl sa stretávať boli Tony Visconti a Antonia Maass. Samotný album je tiež na vrchole Bowieho diskogragie a kritici oceňujú najmä prácu gitaristu Roberta Frippa, ktorý všetky svoje party nahral za jeden deň. 

Bowie si opäť uctil svoju hlavnú inšpiráciu tohto obdobia, a to nemeckú skupinu Kraftwerk. Inštrumentálnu skladbu „V-2 Schneider“ nazval podľa zakladajúceho člena skupiny Floriana Schneidera. 

Bowie po vydaní albumu *[[Low]]* neurobil takmer nič pre jeho propagáciu, u *"Heroes"* bola situácia úplne opačná. Bowie opäť poskytoval rozhovory, prezentoval skladby z albumu v televízii a nakoniec sa v roku 1978 vydal na svetové turné, z ktorého vzišiel živý album *[[Stage]]*. Album zaznamenal komerčný úspech, dosiahol tretie miesto v britskom albumovom rebríčku. 

## Zoznam skladieb
Autorom skladieb je David Bowie, s výnimkou označených skladieb. 

# „Beauty and the Beast“ – 3:32
# „Joe the Lion“ – 3:05
# „"Heroes"“ (Bowie, Eno) – 6:07
# „Sons of the Silent Age“ – 3:15
# „Blackout“ – 3:50
# „V-2 Schneider“ – 3:10
# „Sense of Doubt“ – 3:57
# „Moss Garden“ (Bowie, Eno) – 5:03
# „Neuköln“ (Bowie, Eno) – 4:34
# „The Secret Life of Arabia“ (Bowie, Eno, Carlos Alomar) – 3:46

## Reedície
Album bol vydaný v dvoch reedíciách na CD, prvýkrát v roku 1991 americkým vydavateľstvom Rykodisc a obsahol dve ďalšie bonusové skladby. Druhýkrát vydala album spoločnosť EMI v roku 1999. Táto edícia bola digitálne remastrovaná a neobsahovala žiadne bonusové skladby. 

### Reedícia Rykodisc (1991)
# „Abdulmajid“ (predtým nevydaná nahrávka) – 3:40
# „Joe the Lion“ (1991 remix) – 5:18

## Hudobný personál
* **[[Hudobný producent|Producenti]]**:
** David Bowie
** Tony Visconti

* **[[Hudobník|Hudobníci]]**:
** David Bowie: vokály, gitara, klávesové nástroje, saxofón, koto a sprievodné vokály
** Carlos Alomar: gitara
** Dennis Davis: bicie a perkusie
** George Murray: basová gitara
** Brian Eno: syntetizátory, klávesové nástroje a spracovanie gitár
** Robert Fripp: gitara
** Tony Visconti, Antonia Maass: sprievodné vokály

Kategória:Albumy Davida Bowieho
Kategória:Hudobné albumy z 1977
Heroes
Magdaléna Štrompachová

**Magdaléna Štrompachová** (* 23. september 1919, Budapešť – † 17. november 1988 Bratislava) rod. **Magdolna Drescher** bola maďarsko-česká akademická maliarka, reštaurátorka a pedagogička s ťažiskom pôsobenia na Slovensku. 

So svojím manželom akademickým maliarom Ľudovítom Štrompachom založila prvý výtvarný odbor na ĽŠU v Prievidzi (15. marec 1963), v ktorom od roku 1964 do roku 1973 pôsobila ako výtvarný pedagóg.

## Životopis
Narodila sa rodičom Ferencovi Jozsefovi Drescherovi, učiteľovi hry na husliach a Márii Drescherovej (rod. Hübner).

V roku 1946 sa vydala a presťahovala sa z Budapešti do Prahy, kde pracovala vo filmových ateliéroch na Barrandove v „Krátkom Filme Praha A.S." ako jedna z prvých animátorov kresleného filmu, do ktorého prispela návrhmi rozprávkových kreslených postáv a bábok. V roku 1950 sa presťahovala s rodinou na stredné Slovensko, kde žila časť manželovej rodiny a spolu s ním založila prvý výtvarný odbor na ĽŠU v Prievidzi (15. marec 1963), v ktorom od roku 1964 do roku 1973 pôsobila ako výtvarný pedagóg. 
. Od roku 1986 žila striedavo v Bratislave a v Budapešti. Zomrela po ťažkej chorobe v roku 1988 v Bratislave. Je pochovaná na Ružinovskom cintoríne v Bratislave v III. kruhu.

## Štúdium
Študovala na Kráľovskej výtvarnej akadémii (maď. *Országos Magyar Királyi Képzőművészeti Főiskola*) v Budapešti u významných maďarských akad. maliarov (István Boldizsár, István Szőnyi, Zsigmond Strobl).

## Ocenenia

Počas štúdií v Budapešti boli jej diela vybrané do rôznych sútaží, na ktorých získala vždy prvé ocenenie. Okrem týchto ocenení je nositeľkou viacerých ocenení za jej pedagogickú činnosť. Jedno z ocenení za pedagogickú činnosť jej bolo udelené in memoriam.

## Tvorba
Vytvorila obrovské množstvo výtvarných diel, ktoré sa nachádzajú v Maďarsku, na Slovensku, v Rakúsku a v Nemecku. Od roku 1946 pracovala v „Krátkom Filme Praha A.S." ako jedna z prvých animátorov kresleného filmu, do ktorého prispela návrhmi rozprávkových kreslených postáv a bábok.

## Pedagogická činnosť
Od roku 1964 do roku 1973 pôsobila ako výtvarný pedagóg na ĽŠU v Prievidzi, kde založila výtvarný odbor spolu so svojím manželom akad. mal. Ľudovítom Štrompachom. 
Mnohí jej žiaci sú dnes významní slovenskí výtvarníci a sochári.

## Rodina

* otec Ferenc Jozsef Drescher učiteľ hry na husliach
* matka Marię Drescher (rod. Hübner)
* manžel akademický maliar Ľudovít Štrompach
* dcéra klavíristka Monika Strompach
* dcéra muzikolologička Mgr. Marie Štrompachová (Mária Štrompachová, absolventka Školy umeleckého priemyslu, nie je totožná s Marie Štrompachovou a rodina Štrompach nie je s touto osobou v príbuzenskom vzťahu).
* syn akademický maliar Peter Štrompach
* syn akademický maliar Ľudovít Štrompach ml.

## Iné projekty

## Externé odkazy
*Webová stránka 
*Osobnosti mesta Prievidze
*Nebudú zabudnutí II. - osobnosti výtvarného života 20. storočia na hornej Nitre

Kategória:Slovenské maliarky
Kategória:Slovenskí reštaurátori
Kategória:Slovenskí pedagógovia
Kategória:Moderní maliari
Kategória:Osobnosti z Budapešti
Princ Bob

**Princ Bob** () je opereta, ktorú skomponoval Jenő Huszka. 

Premiéra sa konala 20, decembra 1902 v Népszínház v Budapešti. Libreto napísali Ferenc Martos a Károly Bakonyi. Bola to autorova prvá opereta a zaznamenal s ňou úspech doma aj v zahraničí. Otvoril tak cestu ku sláve pre ďalších maďarských autorov (hlavne pre Viktora Jacobiho a Emmericha Kálmána). Opereta bola sfilmovaná v roku 1941 (režisér: László Kalmár).

## Obsah

### I. dejstvo
Anglický princ George so svojím sluhom Pompiusom radi utekajú z nudy kráľovského paláca. Inkognito, pod menom Bob, si slobodne si užíva každovečerný ruch Londýna a zaľúbi sa do Annie. Tú však jej otec chce vydať za miestneho holiča, Plumpuddinga.

Bob má práve 20 rokov a mal by sa ujať vlády. K tomu mu ešte vybrali za ženu pyšnú princeznú, ktorá si navyše rada užíva s veliteľom svojej gardy. Počas audiencie pre ľudí, sa príde Plumpudding sťažovať na istého študenta Boba, že bráni jeho sobášu s Annie, pričom nevie, že Bob a Princ George sú jedna a tá istá osoba. Georgovi sa podarí ich presvedčiť, že sa na Boba len podobá. Najrv rozhodne tak, že Annie si má vziať toho, koho miluje. Avšak to je podozrivé princeznej (jeho snúbenici), ktorá neverí, že ide len o podobu medzi ním a Bobom. Aby sa George zbavil podozrenia, je nútení zmeniť svoje rozhodnutie a vyhlásiť, že Annie si musí vziať Pummpuddinga.

### II. dejstvo
Princ sa vracia na Bowie street, kde býva Annina. Pred všetkými ukazuje svoju lásku v Annie. Ľud sa postaví na jeho stranu a ozbrojený vidlami a metlami skúša zabrániť svadbe Plumpuddinga a Annie. Narazia na sprievod princeznej a kráľovnej matky. Tá Boba v prezlečení nespozná a spor rozsúdi tak, že Bob si môže predsa len vziať Annie. Ten jej potom ukáže káľovský kord, ktorý skrýva pod plášťom a až vtedy kráťovná spozná svojho syna. Ľud pred princom kľakne na kolená a princ teraz verejne žiada Annie o ruku. Annie to však odmietne, lebo sa necíti na to, aby si vzala budúceho vládcu.

### III. dejstvo
Sklamaný George, teraz už súhlasí s tým, že si vezme princeznú. Pomocou vlasov však dokáže, že princezná má iného, ktorého navyše miluje a jeho si chce vyziať len kvôli kráľovskému titulu. Sluha Pomponius jej taktne osvieži spomienky na ich niekdajšiu vzájomnú lásku a tak kráľovná sama dopomôže Georgovi, aby si mohol vziať tú, ktorú skutočne miluje.

Kategória:Operety
Kalište

**Kalište** je zaniknutá obec v okrese Banská Bystrica. Národná kultúrna pamiatka, pamätné miesto Slovenského národného povstania.

## Dejiny
Roku 1940 mala 209 obyvateľov. Počas Slovenského národného povstania sa obec stala jedným z centier takzvanej Partizánskej republiky v Nízkych Tatrách. Za pomoc partizánom nacisti obec 18. marca 1945 prepadli a zavraždili 13 obyvateľov. Vypálili 42 domov aj s hospodárskymi budovami. Po oslobodení Slovenska obyvateľov obce presídlili do Banskej Bystrice, do časti Fončorda, kde pre nich boli vybudované domy na ulici Nové Kalište.

Kataster obce je od roku 1945 súčasťou obce Baláže. V dvoch zrekonštruovaných domoch sú od roku 1962 umiestnené expozície a pamätné izby. Od roku 1963 je priestor obce vyhlásený za národnú kultúrnu pamiatku. V období normalizácie bol do Kališťa prenesený bronzový monument *Obete varujú* z objektu pamätníka SNP v Banskej Bystrici. Keďže jeho autor Jozef Jankovič zaujal protinormalizačné postoje, komunistický režim rozhodol o jeho prenesení na odľahlé miesto akým je Kalište. Tento monument sa stal symbolom vyrovnávania sa slovenskej spoločnosti s vlastnou minulosťou. V posledných rokoch bol ničený organizovanými skupinami, ako lacný zdroj zberového materiálu - bronzu. Aj preto jeho návrat do Banskej Bystrice bol veľkým zadosťučinením.

## Ocenenia

## Galéria

Súbor:Kaliste-2-2024.jpg|Zvonica v Kališti


## Referencie

## Externé odkazy
* História obce

Kategória:Zaniknuté obce na Slovensku
Kategória:Obce vypálené počas druhej svetovej vojny na Slovensku
Kategória:Slovenské národné povstanie
Kategória:Národné kultúrne pamiatky na Slovensku pred rokom 2002
Kategória:Pamätníky SNP
Kategória:Baláže
Kategória:Kultúrne pamiatky v okrese Banská Bystrica
Klárov

**Klárov** je námestie na Malej Strane za Mánesovým mostom v Prahe, patriace pod Prahu 1.

Námestie dostalo názov *Klárov* v roku 1922, keď bolo pomenované na počesť profesora a jazykovedca Aloisa Klara. Ten na začiatku 19. storočia venoval veľa času problémom nevidiacich a už v roku 1807 bol jedným zo zakladateľov *ústavu pre nevidiace deti a pre deti so zrakovými chorobami*, ktorý stál na Hradčanoch. Taktiež založil v roku 1832 na Kampe *ústav pre dospelých nevidiacich*, ktorý im mal poskytnúť dostatočné zaopatrenie a taktiež možnosť pracovať. Zriadil i nadáciu ústavu a priviedol do nej bohatých mecenášov. Po jeho smrti v tejto činnosti pokračoval jeho syn Pavel Alois Klar, ktorému pomáhala ako jeho matka, tak i jeho manželka, grófka Vratislavová z Mitrovíc.

V rokoch 1836 - 1844 bola v dnešnom Klárove vybudovaná nová budova ústavu, ktorá stojí vedľa stanice metra „Malostranská“ a Valdštejnskeho paláca. Základný kameň tejto stavby položil sám arciknieža František Karel.

Kategória:Praha 1
Budňanská skala

náhľad|Budnanska skala

**Budňanská skala** je odkryv tvorený zvrásnenými vrstvami najvyššieho silúru a najstaršieho devónu, čo sú morské usadeniny, ktoré sa tu uložili asi pred 380 – 420 miliónmi rokov. Lokalita je uznaná ako medzinárodný pomocný stratotyp hranice silúr – devón. Vlastná hranica prebieha medzi vrstvami č. 41 a 42, a je na stene označená bronzovými doskami. 

Skala na nachádza na ľavom brehu rieky Berounky priamo oproti cestnému mostu v Karlštejne. 50 metrov vľavo od mosta sú do skalnej steny vsadené tri bronzové dosky. Z väčšej vzdialenosti, najlepšie zo stredu nového mosta je zreteľné nápadné disharmonické zvrásnenie celej steny. Pevné lavice vápencov, ktoré sú odolnejšie proti deformácii, sú zvrásnené do tvaru písmena M, zatiaľ čo lepšie tvárne doskovité vápence nad i pod lavicami vytvárajú omnoho zložitejšiu vrásovú skladbu.

Budňanská skala je súčasťou Národnej prírodnej rezervácie Karlštejn a Chránenej krajinnej oblasti Český kras.

## Iné projekty
  

Kategória:Prírodné rezervácie v Česku
Kategória:Silúr
Kategória:Devón
Kategória:Geologické lokality v Česku
Scary Monsters (and Super Creeps) (album)

***Scary Monsters (and Super Creeps)*** je album Davida Bowieho, vydaný v roku 1980. Bol to posledný album pre jeho doterajšiu nahrávaciu spoločnosť – RCA a zároveň prvý album po takzvanej „berlínskej trilógii“. Napriek tomu, že berlínske albumy zaznamenali triumfálne víťazstvo u hudobnej kritiky, ich komerčný úspech bol iba mierny. Avšak so *Scary Monsters* Bowie dosiahol triumf na oboch bojiskách. Kritika nevedela album vynachváliť a zároveň album dosiahol prvé miesto britskej albumovej hitparády. 

Vydaniu albumu predchádzal singel „Ashes to Ashes“, postavený okolo chytľavej giatarovej melódie Chucka Hammera. Bowie sa v texte piesne vracia k Majorovi Tomovi, fiktívnej postave z predošlého hitu „Space Oddity“. Singel dosiahol v britskom rebríčku prvé miesto. Videoklip režírovaný Davidom Malletom sa stal míľnikom v oblasti hudobných videí. Ďalším úspešním singlom sa stala pieseň „Fashion“, hľadajúca paralely medzi módou, politkou a taktiež ukazujúca Bowieho znechutenie z celej série jeho imitátorov. 

## Zoznam skladieb
Autorom skladieb je David Bowie, s výnimkou označených skladieb. 

# „It's No Game (Part 1)“ – 4:15
# „Up the Hill Backwards“ – 3:13
# „Scary Monsters (and Super Creeps)“ – 5:10
# „Ashes to Ashes“ – 4:23
# „Fashion“ – 4:46
# „Teenage Wildlife“ – 6:51
# „Scream Like a Baby“ – 3:35
# „Kingdom Come“ (Tom Verlaine) – 3:42
# „Because You're Young“ – 4:51
# „It's No Game (Part 2)“ – 4:22

## Reedície
Album bol vydaný v dvoch reedíciách na CD, prvýkrát v roku 1992 americkým vydavateľstvom Rykodisc a obsahoval ďalšie štyri bonusové skladby. Druhýkrát vydala album spoločnosť EMI v roku 1999. Táto edícia bola digitálne remastrovaná a neobsahovala žiadne bonusové skladby. Po tretíkrát vydala album spoločnosť EMI v roku 2003 vo formáte SACD (Super Audio Compact Disc). 

### Reedícia Rykodisc (1992)
# „Space Oddity“ (1979, akustická verzia) – 4:47
# „Panic in Detroit“ (1979 verza) – 3:00
# „Crystal Japan“ – 3:08
# „Alabama Song“ (Bertolt Brecht a Kurt Weill) – 3:51

## Nahrávanie albumu
* David Bowie – spev, klávesové nástroje, vokály
* Dennis Davis – perkusie 
* George Murray – basová gitara
* Carlos Alomar – gitary

* Chuck Hammer – gitarový syntetizátor v skladbách „Ashes to Ashes“ a „Teenage Wildlife“
* Robert Fripp – gitara v skladbách „Fashion“, „It's No Game“, „Scary Monsters (and Super Creeps)“, „Kingdom Come“, „Up the Hill Backwards“ a „Teenage Wildlife“
* Roy Bittan – klavír v skladbách  „Teenage Wildlife“, „Ashes to Ashes“ a „Up the Hill Backwards“
* Andy Clark – syntetizátor  v skladbách „Fashion“, „Scream Like a Baby“, „Ashes to Ashes“ a „Because You're Young“
* Pete Townshend –  gitara v skladbe „Because You're Young“
* Tony Visconti – akustická gitara v skladbách „Scary Monsters (and Super Creeps)“ a „Up the Hill Backwards“, vokály
* Lynn Maitland – vokály
* Chris Porter – vokály
* Michi Hirota – ľudský hlas v skladbe „It's No Game (Part 1)“

Kategória:Albumy Davida Bowieho
Kategória:Hudobné albumy z 1980
Kategória:Rockové hudobné albumy
Berlínska trilógia

**Berlínska trilógia** je séria albumov Davida Bowieho nahratých v spolupráci s hudboníkom Brianom Enom. Tieto albumy sú: *[[Low]]* (1977),* [["Heroes" (album)|"Heroes"]]* (1977) a *[[Lodger (album)|Lodger]]* (1979). Názov berlínska trilógia, prípadne berlínske albumy, získali najmä vďaka vplyvom nemeckých hudobných skupín ako Kraftwerk a Neu! a taktiež preto, že boli u časti nahraté v berlínskych štúdiách Hansa By The Wall. Presnosť tohto názvu je diskutabilná, keďže iba „Heroes“ bol kompletne nahratý v Berlíne, avšak väčšina ľudí, vrátana Bowieho samotného tento názov používa. Producentom albumov bol dlhoročný Bowieho spolupracovník Tony Visconti.

Kategória:David Bowie
Dychové kvinteto

**Dychové kvinteto** je hudobné zoskupenie 5 hráčov na plechové dychové nástroje v obsadení: 2 trúbky, lesný roh, pozauna (trombón) a tuba, alebo na drevené dychové nástroje v obsadení: flauta, hoboj, klarinet, lesný roh, fagot.

Kategória:Hudba
Kategória:Hudobné telesá
Kategória:Dychová hudba
Neurofunk

**Neurofunk** (tiež neformálne známy ako **Neuro**) je subžáner drum and bassu, ktorý vznikol medzi rokmi 1997 a 1998 v Londýne v Anglicku ako progresia techstepu. Vyvinul sa z ťažších a tvrdších foriem funku s vplyvmi žánrov ako techno, house, jazz a odlišuje sa po sebe idúcimi stabmi cez basovú linku, rytmicky štruktúrované ostré backbeaty a často aj dark ambientné pozadie. Prvé zvuky neurofunku potom, ako sa oddelil od techstepu, môžu byť počuté v singli „Funktion“ od dvojice Ed Rush a Optical, z ich albumu *Wormhole EP* z roku 1998 vydaného cez Virus Recordings.

Prvá zmienka o tomto žánri bola v knihe *Energy Flash: A Journey Through Rave Music and Dance Culture* od Simona Reynoldsa.

## Prehľad
Dvojica Konflict upravila štýl DJa Optical do drsnejšiej a jednoduchšej formy so silným ovplyvnením techna, čoho príkladom môže byť skladba „The Beckoning“ (vydaná cez Renegade Hardware v roku 1999). V roku 2002 interpreti Sinthetix, Cause 4 Concern a Silent Witness & Break prišli s minimalistickým prístupom, dôrazom na chladnejšie a presnejšie beaty, tvrdšími stabmi cez basovú linku, ostrejším mixovaním zároveň s pokročilejším zvukovým dizajnom štýlu v rokoch 2002 až 2005 s interpretmi ako Gridlok, Corrupt Souls, Noisia, Phace a The Upbeats.

Pre neurofunk je charakteristický stredný rozsah, syntezátorové zvuky, prepletené filtrom, a funkom ovplyvnená basová linka. Skreslenie basov a plechových nástrojov Milesa Davisa dalo základ nielen neurofunku, ale tiež jazz fusionu.

## Významní interpreti
* State of Mind
* Telekinesis
* Agressor Bunx
* Volatile Cycle
* Landscapers
* NickBee
* InsideInfo
* Misanthrop
* Pythius
* Impak
* Signs
* HYQXYZ
* Teddy Killerz
* The Clamps
* Billain
* Aeph
* KUNG
* Mefjus
* Zombie Cats
* L 33
* Apex
* Audio
* Bad Company
* Black Sun Empire
* Cause 4 Concern
* Corrupt Souls
* Ed Rush
* Fourward
* Gridlok
*GYDRA (RU)
* Matrix
* Mindscape
* Noisia
* Optical
* Phace
* Spor
* The Upbeats
* Unknown Error
*The Broken Brothers

## Hudobné vydavateľstvá
* NeurofunkGrid
* Breed 12 Inches
* Titan Records
* Genome Records
* Kosen Production
* Red Light Records
* Invisible Recordings
* Icarus Audio
* Dutty Audio
* Nocid Business Recordings
* Bad Taste Recordings
* Fall Out Recordings
* Blackout Music
* Critical Music
* Eatbrain
* Citrus Recordings
* Close2Death
* Lifted Music
* Metro Recordings
* Moving Shadow
* Virus Recordings

## Referencie

## Zdroj

Kategória:Subžánre drum and bassu
Ken Watanabe

**Ken Watanabe** môže byť:
*japonský herec, pozri Ken Watanabe (herec)
*americký astrofyzik, pozri Ken Watanabe (astrofyzik)
Let’s Dance (album)

***Let's Dance*** je pätnásty album anglického hudobníka Davida Bowieho.

## Zoznam skladieb
Autorom skladieb je David Bowie, s výnimkou označených skladieb. 
# „Modern Love“ – 4:46
# „China Girl“ (Bowie, Pop) – 5:32
# „Let's Dance“ – 7:38
# „Without You“ – 3:08
# „Ricochet“ – 5:14
# „Criminal World“ (Godwin, Browne, Lyons)– 4:25
# „Cat People (Putting Out Fire)“ (Bowie, Moroder) – 5:09
# „Shake It“ – 3:49

## Reedície
V roku 1995 vyšiel album na CD v reedícii Virgin Records a taktiež obsahoval bonusovú skladbu „Under Pressure“ - kolaboráciu Davida Bowieho a členov skupiny Queen. Druhýkrát vydala album spoločnosť EMI v roku 1999. Táto edícia bola digitálne remastrovaná a neobsahovala žiadne bonusové skladby.

## Hudobný personál
* **[[Hudobný producent|Producenti]]**:
** David Bowie
** Nile Rodgers

* **[[Hudobník|Hudobníci]]**:
** David Bowie: vokály
** Carmine Rojas: basová gitara
** Omar Hakim a Tony Thompson: bicie
** Nile Rodgers: gitara
** Stevie Ray Vaughan: gitara
** Rob Sabino: klávesy
** Mac Gollehon: trumpets
** Robert Arron, Stan Harrison: saxofón, flauta
** Steve Elson: saxofón, flauta
** Sammy Figueroa: perkusie
** Frank Simms, Geoge Simms a David Spinner: sprievodné vokály
** David Bowie a Nile Rodgers: aranžmány dychovej sekcie
** Bernard Edwards: basová gitara na „Without You“

Kategória:Albumy Davida Bowieho
Kategória:Hudobné albumy z 1983
Kategória:Rockové hudobné albumy
Angels and Airwaves

**Angels & Airwaves** je skupina Toma DeLonga, speváka a gitaristu skupiny Blink 182. Bola založená v roku 2005, kedy vydala svoj debutový album *[[We Don´t Need To Whisper]]*.

Kapela tvrdí, že z prvých dvoch albumov ich ovplyvnili najmä Radiohead a Pink Floyd, pričom ich hudbu spojili s grandióznosťou U2.

## Členovia skupiny
### Súčasní členovia
* Tom DeLonge — spev, sólova gitara, producent  (2005 – súčasnosť) (iné skupiny: blink-182)
* David Kennedy — sprievodná gitara  (2005 – súčasnosť) (iné skupiny: Box Car Racer)
* Ilan Rubin — bicie (2011 – súčasnosť) (iné skupiny: Nine Inch Nails, Lostprophets)

### Bývalí členovia
* Ryan Sinn – basová gitara, sprievodné vokály  (2005 – 2007) (iné skupiny: The Distillers)
* Adam Willard — bicie (2005 – 2011) (iné skupiny: The Offspring)

### Spolupráca
* Roger Joseph Manning Jr. – klávesy  (2005 – súčasnosť)

## Diskografia
### Štúdiové albumy
* 2006 – We Don´t Need To Whisper
* 2007 – I-Empire
* 2010 – LOVE
* 2011 - 
* 2015 - The Dream Walker
* 2021 - Lifeforms

## Videoklipy
* 2006 – The Adventure
* 2006 – Do It For Me Now
* 2007 – Everything´s Magic
* 2008 – Secret Crowds
* 2008 – Breathe
* 2010 – Hallucinations
* 2011 – Anxiety
* 2012 – Surrender

## Krátke filmy
* 2006 – The Adventure
* 2006 – It Hurts
* 2006 – The War
* 2007 – The Gift
* 2007 – Everything´s Magic

Kategória:Hudobné skupiny USA
Astrochémia

**Astrochémia** je štúdium chemických látok nájdených vo vzdialenom vesmíre, obyčajne v mrakoch molekulárneho plynu, ich vznik, interakcie a zánik. V astrochémii sa prekrývajú disciplíny astronómie a chémie. Používajú sa tu ďalekohľady na meranie rôznych aspektov vesmírnych telies, ako napríklad teplota a zloženie. Zistenia pomocou spektroskopie v chemických laboratóriách môžu byť použité na určenie typu molekúl v astronomických objektoch, napríklad hviezdach alebo medzihviezdnych mrakoch.

## Iné projekty

Kategória:Astronómia
Kategória:Chémia
Historická astronómia

**Historická astronómia** je veda, ktorá sa zaoberá analýzou historických astronomických dát a dejinami astronómie. Historické a staroveké pozorovania sa používajú na teoretické mapovanie dlhodobých trendov, ako napríklad vzorov zatmení a rýchlostí hmlovín.

## Referencie

Kategória:Astronómia
Kategória:Dejiny astronómie
Birmingham

**Birmingham** je druhé najväčšie mesto v Anglicku, „city“ a metropolitný okres v metropolitnom grófstve West Midlands (West Midlands má vyše 2&nbsp;284&nbsp;000 obyvateľov). Má okolo 992&nbsp;400 obyvateľov a rozlohu 267,77 km². Je to najväčšie a najľudnatejšie britské mesto po Londýne s počtom obyvateľov 1 011 360 z roku 2014. 

Mesto sa preslávilo ako hnacia sila priemyselnej revolúcie vo Veľkej Británii. Tento fakt sa odrazil v jeho pomenovaní ako *továreň sveta* alebo *mesto tisícich remesiel*.

## Partnerské mestá
*  Lyon, Francúzsko
*  Frankfurt nad Mohanom, Nemecko
*  Lipsko, Nemecko
*  Miláno, Taliansko
*  Johannesburg, Južná Afrika 
*  Amritsar, India
*  Chicago, USA
*  Kanton, Čína 
*  Nanking, Čína

## Iné projekty

## Externé odkazy
* Fotogaléria a informácie o Birminghame


Kategória:Mestá v Anglicku
Kategória:Univerzitné mestá v Anglicku
Stuttgart

**Stuttgart** je hlavné mesto nemeckej spolkovej krajiny Bádensko-Württembersko na juhozápade Nemecka. Najbližšie ležiace veľkomestá sú Bazilej, Frankfurt nad Mohanom a Mníchov.

## Geografia

Stuttgart leží asi hodinu cesty od pohoria Schwarzwald a podobnú vzdialenosť má aj od pohoria Švábska Jura. Mesto je položené v údolí, okolo sú vinice a lesy, blízko rieky Neckar. Pokrýva oblasť . Stuttgart sa nachádza v strede regiónu Stuttgart ktorý zahrňuje aj blízke mestá Ludwigsburg, Böblingen, Esslingen am Neckar, Waiblingen, Göppingen a aj ich príslušne krajinské okresy.

## Ekonomika

Región Stuttgart a hlavne priamo mesto je známe svojím vysoko technicky vyspelým priemyslom. Niektoré z najprominentnejších spoločností v Stuttgarte sú Daimler AG, Porsche, Bosch, Hewlett-Packard a IBM, z ktorých tu niektoré majú svoje celosvetové alebo celonemecké hlavné sídlo.

## Doprava
Mesto Stuttgart je dôležitým dopravným uzlom v Nemecku, vedú tadiaľ linky ICE *(InterCityExpress)*, je tu električková doprava aj metro, a potom tiež prímestské vlaky. Vyrábajú sa tu automobily značky Porsche a Mercedes.

Mesto Stuttgart má tiež medzinárodné letisko (), ktoré sa nachádza približne  na juh od centra v susednom meste Leinfelden-Echterdingen. Letisko je asi 30 minút cesty s použitým S-Bahn linky S2 alebo S3. Letisko je vedľa diaľnice A8. 

Od roku 2008 platí v Stuttgarte ako v mnoho iných nemeckých mestách tzv. ekologická zóna, tzn. že pre vjazd automobilom do mesta je nutné si vybaviť „ekologickú plaketu “ 

## Šport
V meste sídli futbalový klub VfB Stuttgart, ktorý svoje domáce zápasy hrá na Gottlieb-Daimler-Stadion. V roku 1992 klub získal prvý nemecký majstrovský titul po znovu zjednotení futbalových federácií zo Západného a Východného Nemecka (štvrtý majstrovský titul celkovo). Piaty titul získal klub v roku 2007, kedy prišlo titul v meste osláviť 250 000 ľudí. 

## Niektoré stavby v meste
* Nová štátna galéria v Stuttgarte
* Gottlieb-Daimler-Stadion

## Osobnosti mesta
* Georg Wilhelm Friedrich Hegel (* 1770 – † 1831), filozof
* Žofia Württemberská (* 1818 – † 1877), holandská kráľovná ako manželka Viliama III.
* Otto Ludwig Hölder (* 1859 - † 1937), nemecký matematik
* Žofia Chotková (* 1868 – † 1914), manželka Františka Ferdinanda, vojvodkyňa z Hohenbergu
* Hermann Abert (* 1871 – † 1927), muzikológ
* Max Horkheimer (* 1895 – † 1973), filozof a sociológ
* Richard von Weizsäcker (* 1920), politik, šiesty prezident SRN od 1984 do 1994
* Gerhard Ertl (* 1936), fyzik
* Roland Emmerich (* 1955), filmový producent, režisér a scenárista
* Jürgen Klopp (* 1967), futbalista a tréner
* Michael Berrer (* 1980), nemecký tenista
* Simon Greul (* 1981), nemecký  tenista
* Sami Khedira (* 1987), futbalista
* Bernard Tomic (* 1992),  austrálsky tenista 

## Partnerské mestá

## Iné projekty


Kategória:Hlavné mestá nemeckých spolkových krajín
Kategória:Mestá v Bádensku-Württembersku
Palma de Mallorca

thumb|Katedrála v Palme

**Palma de Mallorca** je hlavné mesto a hlavný prístav ostrova Malorka a hlavné mesto autonómneho spoločenstva Baleáry v Španielsku. Leží na južnom pobreží ostrova v Zátoke Paliem. V roku 2005 tu žilo 375&nbsp;773 obyvateľov, s aglomeráciou 474&nbsp;035. V meste žije takmer polovica obyvateľov Mallorcy.

Letisko Son Sant Joan patrí medzi najvyťaženejšie v Európe. Teraz pomenované Palma de Mallorca Airport (PMI)

Kategória:Mestá v Španielsku
Kategória:Malorka